《越王台》
明代·黎邦琰

谷口鸣钟午，招寻兴倍殷。径荒馀竹色，碑暗落苔纹。

花隐龙池树，人归鸟道云。且移溪上席，小酌把兰熏。

作者简介：黎邦琰，一作邦炎。字君华，号岱舆。从化人。民表长子。明世宗嘉靖四十年（一五六一）举人，明穆宗隆庆五年（一五七一）进士。官临川知县，历仕江西右参政。明神宗万历十六年（一五八八）致仕归。有《旅中稿》、《南秀堂稿》。清道光《广东通志》卷二八○、清雍正《从化县新志》卷三有传。